Id-Deċiżjoni tal-Kummissjoni
tal-25 ta’ Lulju 2003
li testendi l-perjodu previst fl-Artikolu 8(2) tad-Direttiva tal-Kunsill 91/414/KEE
(notifikata bid-dokument numru K(2003) 2692)
(Test b’rilevanza għaż-ŻEE)
(2003/565/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/414/KEE tal-15 Lulju 1991 dwar it-tqegħid fis-suq ta’ prodotti fitofarmaċewtiċi [1], kif l-aħħar emendata permezz tad-Direttiva tal-Kummissjoni 2003/68/KE [2],
Billi:
(1) L-Artikolu 8(2) tad-Direttiva 91/414/KEE jiddisponi li Stat Membru jista’, matul perjodu ta’ 12-il sena wara n-notifika ta’ dik id-Direttiva, jawtorizza it-tqegħid fis-suq ta’ prodotti fitofarmaċewtiċi li jkun fihom sustanzi attivi li mhumiex elenkati fl-Anness I ta’ dik id-Direttiva li jkunu diġà fis-suq sentejn wara n-notifika, waqt li dawk is-sustanzi qed jiġu gradalwalment eżaminati fil-kwadru ta’ programm ta’ xogħol.
(2) Ir-Regolament tal-Kummissjoni (KE) Nru 1112/2002 [3] jistabbilixxi ir-regoli detalljati għall-implimentazzjoni tar-raba’ stadju tal-programm ta’ xogħol msemmi fl-Artikolu 8(2) tad-Direttiva 91/414/KEE. Dan il-programm huwa korrenti u għad ma kienx possibli li jittieħdu deċiżjonijiet dwar numru ta’ sustanzi attivi.
(3) Il-Kummissjoni ppreżentat ir-rapport tagħha dwar il-progress irreġistrat fis-26 ta’ Lulju 2001 [4]. Ikkonkludiet li l-progress ma kienx kemm wieħed kien jistenna u għalhekk it-terminu perentorju għandu jkun estiż għal dawk is-sustanzi attivi li dwarhom l-industrija avżat li hija kommessa li tkompli tħejji d-dossier fit-terminu stabbilit.
(4) Għal dawk is-sustanzi attivi il-perjodu previst fl-Artikolu 8(2) tad-Direttiva 91/414/KEE għandu jkun imtawwal sabiex jilħqu jiġu sottomessi id-dossiers u l-valutazzjoni tagħhom.
(5) Din l-estensjoni ma tippreġudikax il-possibilità ta’ l-inklużjoni jew l-esklużjoni ta’ sustanzi attivi fl-Aness I tad-Direttiva 91/414 kif previst fl-Artikolu 8(2), ir-raba subparagrafu, ta’ dik id-Direttiva.
(6) Il-miżuri previsti f’din id-Deċiżjoni jaqblu ma l-opinjoni tal-Kumitat Permanenti dwar il-Katina alimentari u s-Sanità ta’ l-Annimali,
ADDOTTAT DIN ID-DEĊIŻJONI:
Artikolu 1
It-terminu ta’ 12-il sena previst fl-Artikolu 8(2) tad-Direttiva 91/414/KEE huwa estiż sal-31 ta’ Diċembru 2008 għas-sustanzi attivi elenkati fl-Anness għal din id-Deċiżjoni.
Artikolu 2
Dan id-Deċiżjoni hija indirizzata lill-Istati Membri.
Magħmul fi Brussel, 25 Lulju 2003.